《登八角亭亭在州学后山半》
明代·苏葵

凿石诛茅费几工，无边佳胜入亭中。先天次第罗诸卦，造化寻常散八风。

近起草烟拖翡翠，远来山雨洗芙蓉。太元莫笑前闻拙，后学今谁解逼雄。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。